**Valné zhromaždenie OZ „Pre náš Tomášov“ - POZVÁNKA**

 **Program Valného zhromaždenia**

**Dátum:         17. 11. 2020 (utorok) o 17:00 hod**

**Miesto:        Bratislavská 11A v Tomášove**

**Program:**

1.     Otvorenie VZ „PNT“, voľba návrhovej komisie, zapisovateľky a voľba člena OZ zodpovedného za vedenie VZ, overovateľov zápisnice

2.     Schválenie programu VZ „PNT“

3.     Správa pokladníčky a účtovníčky (Eva Farbová),a rozpočet k r. 2019 a návrh na r. 2020

4.     Správa revízora OZ (Katka Hajašová)

5.     Schválenie členského a spôsob jeho výberu za rok 2020 (E. Farbová)

6.     Schválenie dodatku pri prolongovaní  žiadostí o 2 percentá z dani na notárskych úradoch (MG)

7.     Všeobecná správa predsedu OZ o doterajšej činnosti v r. 2019, a účastí na akciách,

 ktoré neorganizovalo PNT ako Deň zeme, florbal vodníci nov., NTB cap dec.,

 Leto s rybou (K.Tóthová),+ projekt MVSR a nájom priestorov (Heňa Rušáková)

8.    Správa člena OZ k lyžovačke 2019 (Mario Porubec)

9.    Správa člena OZ

- k Florbalovému turnaju 2019

- detská cyklistika zo dňa 8. 6. 2019

- výlet v aug. 2019

- k zbierke šatstva pre chudobných na Slovensku  v r. 2019

- Vianočné prekvapenie 2019

- k  silvestrovskej zábave 2019

11.     Plán aktivít na rok 2021, 2022

12.    Rôzne (každý si môže pripraviť svoje námety)

13.    Návrh na uznesenie

14.    Záver

**Upozornenie**

Podľa opatrení ústredného krízového štábu, ktoré vyhlásila vláda SR je od 15. 10. 2020, zákaz zhromažďovania nad 6 ľudí.

Vzhľadom k tomu, že Valné zhromaždenie sa koná po tomto dátume, žiadame ctených členov o vyplnenie priloženého formuláru „SPLNOMOCNENIE“. Ten prosím vyplňte, podpíšte a odovzdajte v Lagúne do schránky pri autobusovej zastávke v Tomášove do 1. 11. 2020.

Zároveň zasielame v pozvánke program VZ, plán aktivít na roky 2021 a 2022. Ak by ste mali doplňujúce návrhy, môžete ich spolu so splnomocnením prenechať v uvedenej Lagúne.

Na ostatných VZ sme pozývali aj všetkých sympatizantov občianskeho združenia Pre náš Tomášov, ktorí mali záujem spolupracovať, spolupôsobiť a zúčastňovať sa akcií pripravovaných našim OZ s tým, aby zavítali medzi nás na VZ a prípadne boli oficiálne aj našimi členmi. Občianske združenie Pre náš Tomášov každý rok organizovalo akcie, ktoré oslovovali všetky vekové skupiny, hlavne deti a mládež. Žiaľ musíme konštatovať, že tohto roku okrem lyžiarskeho zájazdu sa neusporiadalo žiadne podujatie kvôli novému koronavírusu COVID – 19. Máme síce pripravený program na roky 2021 a aj 2022 kvôli orientácii sa v priestore a čase, aj keď nik nevie predpovedať aké okolnosti nás stretnú počas týchto rokov.

Akcia na Silvestra je stále živá. Všetkým záujemcom by sme dali vedieť cca do 12.12.2020 aká bude situácia na Slovensku, čo sa týka obmedzení s tým, či sa oslava príchodu roka 2021 bude realizovať, alebo nie.

Prílohy:

1. Splnomocnenie
2. Plán aktivít 2021, 2022